- 2 Timothy
- <
- Ⅳ
- >

Ⅳ
Ⅰ ஈஸ்²வரஸ்ய கோ³சரே யஸ்²ச யீஸு²​: க்²ரீஷ்ட​: ஸ்வீயாக³மநகாலே ஸ்வராஜத்வேந ஜீவதாம்ʼ ம்ருʼதாநாஞ்ச லோகாநாம்ʼ விசாரம்ʼ கரிஷ்யதி தஸ்ய கோ³சரே (அ)ஹம்ʼ த்வாம் இத³ம்ʼ த்³ருʼட⁴ம் ஆஜ்ஞாபயாமி|
Ⅱ த்வம்ʼ வாக்யம்ʼ கோ⁴ஷய காலே(அ)காலே சோத்ஸுகோ ப⁴வ பூர்ணயா ஸஹிஷ்ணுதயா ஸி²க்ஷயா ச லோகாந் ப்ரபோ³த⁴ய ப⁴ர்த்ஸய விநயஸ்வ ச|
Ⅲ யத ஏதாத்³ருʼஸ²​: ஸமய ஆயாதி யஸ்மிந் லோகா யதா²ர்த²ம் உபதே³ஸ²ம் அஸஹ்யமாநா​: கர்ணகண்டூ³யநவிஸி²ஷ்டா பூ⁴த்வா நிஜாபி⁴லாஷாத் ஸி²க்ஷகாந் ஸம்ʼக்³ரஹீஷ்யந்தி
Ⅳ ஸத்யமதாச்ச ஸ்²ரோத்ராணி நிவர்த்த்ய விபத²கா³மிநோ பூ⁴த்வோபாக்²யாநேஷு ப்ரவர்த்திஷ்யந்தே;
Ⅴ கிந்து த்வம்ʼ ஸர்வ்வவிஷயே ப்ரபு³த்³தோ⁴ ப⁴வ து³​:க²போ⁴க³ம்ʼ ஸ்வீகுரு ஸுஸம்ʼவாத³ப்ரசாரகஸ்ய கர்ம்ம ஸாத⁴ய நிஜபரிசர்ய்யாம்ʼ பூர்ணத்வேந குரு ச|
Ⅵ மம ப்ராணாநாம் உத்ஸர்கோ³ ப⁴வதி மம ப்ரஸ்தா²நகாலஸ்²சோபாதிஷ்ட²த்|
Ⅶ அஹம் உத்தமயுத்³த⁴ம்ʼ க்ருʼதவாந் க³ந்தவ்யமார்க³ஸ்யாந்தம்ʼ யாவத்³ தா⁴விதவாந் விஸ்²வாஸஞ்ச ரக்ஷிதவாந்|
Ⅷ ஸே²ஷம்ʼ புண்யமுகுடம்ʼ மத³ர்த²ம்ʼ ரக்ஷிதம்ʼ வித்³யதே தச்ச தஸ்மிந் மஹாதி³நே யதா²ர்த²விசாரகேண ப்ரபு⁴நா மஹ்யம்ʼ தா³யிஷ்யதே கேவலம்ʼ மஹ்யம் இதி நஹி கிந்து யாவந்தோ லோகாஸ்தஸ்யாக³மநம் ஆகாங்க்ஷந்தே தேப்⁴ய​: ஸர்வ்வேப்⁴யோ (அ)பி தா³யிஷ்யதே|
Ⅸ த்வம்ʼ த்வரயா மத்ஸமீபம் ஆக³ந்தும்ʼ யதஸ்வ,
Ⅹ யதோ தீ³மா ஐஹிகஸம்ʼஸாரம் ஈஹமாநோ மாம்ʼ பரித்யஜ்ய தி²ஷலநீகீம்ʼ க³தவாந் ததா² க்ரீஷ்கி ர்கா³லாதியாம்ʼ க³தவாந் தீதஸ்²ச தா³ல்மாதியாம்ʼ க³தவாந்|
Ⅺ கேவலோ லூகோ மயா ஸார்த்³த⁴ம்ʼ வித்³யதே| த்வம்ʼ மார்கம்ʼ ஸங்கி³நம்ʼ க்ருʼத்வாக³ச்ச² யத​: ஸ பரிசர்ய்யயா மமோபகாரீ ப⁴விஷ்யதி,
Ⅻ துகி²கஞ்சாஹம் இபி²ஷநக³ரம்ʼ ப்ரேஷிதவாந்|
ⅩⅢ யத்³ ஆச்சா²த³நவஸ்த்ரம்ʼ த்ரோயாநக³ரே கார்பஸ்ய ஸந்நிதௌ⁴ மயா நிக்ஷிப்தம்ʼ த்வமாக³மநஸமயே தத் புஸ்தகாநி ச விஸே²ஷதஸ்²சர்ம்மக்³ரந்தா²ந் ஆநய|
ⅩⅣ காம்ʼஸ்யகார​: ஸிகந்த³ரோ மம ப³ஹ்வநிஷ்டம்ʼ க்ருʼதவாந் ப்ரபு⁴ஸ்தஸ்ய கர்ம்மணாம்ʼ ஸமுசிதப²லம்ʼ த³தா³து|
ⅩⅤ த்வமபி தஸ்மாத் ஸாவதா⁴நாஸ்திஷ்ட² யத​: ஸோ(அ)ஸ்மாகம்ʼ வாக்யாநாம் அதீவ விபக்ஷோ ஜாத​:|
ⅩⅥ மம ப்ரத²மப்ரத்யுத்தரஸமயே கோ(அ)பி மம ஸஹாயோ நாப⁴வத் ஸர்வ்வே மாம்ʼ பர்ய்யத்யஜந் தாந் ப்ரதி தஸ்ய தோ³ஷஸ்ய க³ணநா ந பூ⁴யாத்;
ⅩⅦ கிந்து ப்ரபு⁴ ர்மம ஸஹாயோ (அ)ப⁴வத் யதா² ச மயா கோ⁴ஷணா ஸாத்⁴யேத பி⁴ந்நஜாதீயாஸ்²ச ஸர்வ்வே ஸுஸம்ʼவாத³ம்ʼ ஸ்²ருʼணுயுஸ்ததா² மஹ்யம்ʼ ஸ²க்திம் அத³தா³த் ததோ (அ)ஹம்ʼ ஸிம்ʼஹஸ்ய முகா²த்³ உத்³த்⁴ருʼத​:|
ⅩⅧ அபரம்ʼ ஸர்வ்வஸ்மாத்³ து³ஷ்கர்ம்மத​: ப்ரபு⁴ ர்மாம் உத்³த⁴ரிஷ்யதி நிஜஸ்வர்கீ³யராஜ்யம்ʼ நேதும்ʼ மாம்ʼ தாரயிஷ்யதி ச| தஸ்ய த⁴ந்யவாத³​: ஸதா³காலம்ʼ பூ⁴யாத்| ஆமேந்|
ⅩⅨ த்வம்ʼ ப்ரிஷ்காம் ஆக்கிலம் அநீஷிப²ரஸ்ய பரிஜநாம்ʼஸ்²ச நமஸ்குரு|
ⅩⅩ இராஸ்த​: கரிந்த²நக³ரே (அ)திஷ்ட²த் த்ரபி²மஸ்²ச பீடி³தத்வாத் மிலீதநக³ரே மயா வ்யஹீயத|
ⅩⅪ த்வம்ʼ ஹேமந்தகாலாத் பூர்வ்வம் ஆக³ந்தும்ʼ யதஸ்வ| உபூ³ல​: பூதி³ ர்லீந​: க்லௌதி³யா ஸர்வ்வே ப்⁴ராதரஸ்²ச த்வாம்ʼ நமஸ்குர்வ்வதே|
ⅩⅫ ப்ரபு⁴ ர்யீஸு²​: க்²ரீஷ்டஸ்தவாத்மநா ஸஹ பூ⁴யாத்| யுஷ்மாஸ்வநுக்³ரஹோ பூ⁴யாத்| ஆமேந்|

- 2 Timothy
- <
- Ⅳ
- >

© 2018 SB